ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 48/2543

เรื่อง   การจัดทําและการส่งแฟ้มข้อความ

และแบบรายงานของบริษัทจัดการ

                                              
                    อาศัยอํานาจตามความในมาตรา 109  แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์  เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์  ลงวันที่ 18 พฤษภาคม พ.ศ. 2535  ประกอบกับข้อ 38 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

                    “แฟ้มข้อความ”  หมายความว่า  ข้อมูลที่บริษัทจัดการจัดทําขึ้นตามรูปแบบ

แฟ้มข้อความ (text file format) ที่สํานักงานกําหนด โดยจัดเก็บในรูปแบบอิเล็กทรอนิกส์ (electronic file)

                    “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

                    “กองทุนรวม”  หมายความว่า  กองทุนปิดและกองทุนเปิด

                    “กองทุนปิด”  หมายความว่า  กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ

                    “กองทุนเปิด”  หมายความว่า  กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ

                    “ระบบรับส่งการรายงานธุรกิจจัดการลงทุน” หมายความว่า   ระบบงานที่สํานักงานกําหนดให้ใช้สําหรับส่งแฟ้มข้อความผ่านเครือข่ายระหว่างสํานักงานกับบริษัทจัดการ (ระบบ Investment Management Reporting System)

                    “สํานักงาน” หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ 2   ให้บริษัทจัดการจัดทําข้อมูลดังต่อไปนี้ตามรูปแบบแฟ้มข้อความท้ายประกาศนี้ 

                    (1) ข้อมูลการลงทุนของกองทุนรวมเป็นรายกองทุน ให้จัดทําตามรูปแบบแฟ้มข้อความที่มีชื่อเรียกว่า “mpf 1000.txt”

      (2) ข้อมูลการลงทุนของกองทุนรวมทุกกองทุน ให้จัดทําตามรูปแบบแฟ้มข้อความที่มีชื่อเรียกว่า “mpf 2000.txt”

                    (3)  ข้อมูลการขายและรับซื้อคืนหน่วยลงทุนของกองทุนเปิดเป็นรายกองทุน ให้จัดทําตามรูปแบบแฟ้มข้อความที่มีชื่อเรียกว่า “mpf 3000.txt”

                    (4) ข้อมูลการจ่ายเงินปันผลแก่ผู้ถือหน่วยลงทุนเป็นรายกองทุน ให้จัดทําตามรูปแบบแฟ้มข้อความที่มีชื่อเรียกว่า “mpf 4000.txt”

                    (5)  ข้อมูลค่าใช้จ่ายที่เรียกเก็บจากผู้ถือหน่วยลงทุนของกองทุนเปิด ให้จัดทําตามรูปแบบแฟ้มข้อความที่มีชื่อเรียกว่า “mpf 5000.txt”

                   (6)   ข้อมูลการลงทุนของบริษัทจัดการ ให้จัดทําตามรูปแบบแฟ้มข้อความที่มีชื่อเรียกว่า “mpf  6000.txt”

                    การจัดทําแฟ้มข้อความตาม (1) ถึง (6) ให้จัดทําเป็นรายเดือน โดยใช้ข้อมูลของวันที่หนึ่งของเดือนถึงวันสุดท้ายของเดือน และจัดส่งให้สํานักงานผ่านระบบรับส่งการรายงานธุรกิจจัดการลงทุนภายในวันที่สิบห้าของเดือนถัดไป   


ข้อ ๓ บริษัทจัดการต้องจัดให้มีระบบเก็บรักษาข้อมูลสํารองของแฟ้มข้อความที่ส่งให้สํานักงานไว้อย่างน้อยหนึ่งปีนับตั้งแต่วันถัดจากวันที่ส่งแฟ้มข้อความดังกล่าวต่อสํานักงาน


ข้อ ๔ ในกรณีการจัดทําแฟ้มข้อความตามข้อ 2(2) ถึง (6) บริษัทจัดการต้องจัดทํารายงานเป็นรายเดือนควบคู่กันด้วย และจัดส่งให้สํานักงานภายในวันที่สิบห้าของเดือนถัดไป ตามแบบท้ายประกาศนี้


ข้อ ๕ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2543  เป็นต้นไป


ผู้มีอํานาจลงนาม - ประกาศ  ณ   วันที่    11  ตุลาคม  พ.ศ. 2543

 

 

 

                                                                     (นายประสงค์  วินัยแพทย์)

                                                                             รองเลขาธิการ  
                                                                       รักษาการแทนเลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์